Српска национална револуција, покренута 1804. године у крви и зноју, породила је дравну независност и слободу за Кнежевину Србију, увећану 1878. године за четири округа (Нишки, Пиротски, Топлички и Врањски). Територијалним проширивањем Србије растао је обим јурисдикције Београдске митрополије, која је од 1879. године поново постала самостална, добивши канонски отпуст од Цариградске патријаршије.